**Carnival[*død lenke*] Kids** er et norsk-engelsk rockeband bestående av frontmann **Eric Molumby** (født 1. november 1988) som vokalist, **Jethro Fox** (født 26. februar 1990) på gitar, **John Stark** (født 6. januar 1990) på bass og **Andreas Westhagen** (født 21. mai 1988) på trommer. Bandet slapp sin første singel *«Fear Of Nothing»* i 2013 og ble først kjent i Norge som Urørt finalister 2014.

Bakgrunn
--------

Bandet møttes for første gang på Paul McCartneys School of Arts, LIPA i 2011. De dannet bandet Carnival Kids kort tid etter, og fortsatte med bandet selv når Molumby og Westhagen flyttet tilbake til Norge. De engelske medlemmene, Fox og Stark, flyttet sammen i Liverpool og gruppen pendlet til hverandre den første perioden av karrieren. Det var først når bandet begynte å få oppmerksomhet gjennom NRK P3s Urørt for musikkåret 2013 at også Fox og Stark flyttet til Oslo for å satse på musikken i Norge.

De debuterte med «Fear Of Nothing» i 2013, men det var med singel nr. to, «What To Do When Awake Within A Dream» at bandet nådde Urørt finalen i 2014. De vant ikke konkurransen, men deltagelsen og opptredenen under by:Larm 2014 ledet til platekontrakt med Warner Music Norway. Senere samme år slapp de sin første singel "Here They Have Guns" fra debutalbumet *While The World Keeps Ending* som ble sluppet i 2015.

Musikken de lager er inspirert av post-hardcore og punk, og bandet skriver låtene selv i tillegg til at alle medlemmene bidrar med vokal. Helt fra starten av karrieren har bandet mottatt positiv omtale for sine live-show og EP-en *Carnival Kids* fra 2017 er innspilt med fokus på å imitere live-sounden.

### Live

Siden starten av karrieren har Carnival Kids vært fokusert på sine live-show, og scenen er på mange måter blitt bandets hjemmebane. De har spilt på en rekke konsertsteder, festivaler og studentbarer i hele Norge, blant annet på bransjefestivalen by:Larm tre ganger. Første gang i 2014 i sammenheng med Urørt, og siden i 2015 og 2017. I tillegg til å ha spilt på større festivaler som Hovefestivalen og Slottsfjellfestivalen, har bandet holdt en rekke konserter i UK, spesielt London og Liverpool, samt holdt konserter i USA.

Diskografi
----------

Singler
* «Fear Of Nothing» (2013)
* «What To Do When Awake Within A Dream» (2013)
* «Here They Have Guns» (2014)
* «Lateral Living» (2015)
* «Unsung Ending» (2015)
* «A Happier Lie» (2017)

Album
* *While The World Keeps Ending* (2015)

EP-er
* *Carnival Kids* (2017)

Referanser
----------

1. ↑  «Carnival Kids med single- og turnényheter». *Mynewsdesk* **(norsk)**. Besøkt 22. mars 2017.
2. 1 2  «Carnival Kids Gigography, Tour History & Past Concerts – Songkick». *www.songkick.com* **(engelsk)**. Besøkt 22. mars 2017.
3. 1 2  «Urørtfinalist 5: Carnival Kids – Vokser på avstand». *NRK P3* **(norsk)**. 23. januar 2014. Arkivert fra originalen 22. april 2017. Besøkt 22. mars 2017.
4. ↑  «Avtaler i boks for Carnival Kids». *NRK P3* **(norsk)**. 18. februar 2014. Besøkt 22. mars 2017.
5. ↑  «Dette er Urørtfinalistene 2014». *NRK P3* **(norsk)**. 10. januar 2014. Besøkt 22. mars 2017.
6. ↑  «Carnival Kids signerer med Warner Music Norway». *Mynewsdesk* **(dansk)**. Besøkt 22. mars 2017.
7. ↑  «Carnival Kids debutalbum "While The World Keeps Ending ute nå». *Mynewsdesk* **(engelsk)**. Besøkt 22. mars 2017.
8. ↑  «Carnival Kids by:Larm-aktuelle med rykende fersk EP». *Mynewsdesk* **(norsk)**. Besøkt 22. mars 2017.
9. ↑  «p3.no Carnival Kids - by:Larm 2014». *p3.no* **(norsk)**. Arkivert fra originalen 22. april 2017. Besøkt 22. mars 2017.
10. ↑  «p3.no Carnival Kids - by:Larm 2015». *p3.no* **(norsk)**. Arkivert fra originalen 22. april 2017. Besøkt 22. mars 2017.
11. ↑  «Warner:Larm 2017». *Mynewsdesk* **(norsk)**. Besøkt 22. mars 2017.
12. ↑  «Carnival Kids». *Spotify* **(engelsk)**. Besøkt 22. mars 2017.

Eksterne lenker
---------------

* Hjemmeside
* Soundcloud